अमीरी-गरीबी का भेद सबसे ज्यादा दुखदायी है
योगियों को समझाया जाता है, आंख से नाता, नारी से रिश्ता, काहे मन समझ न पाया। इसी तरह गृहस्थों से बोला जाता है, कलह से जुड़ाव, कलह से लगाव, गरीबी से जुड़ाव कभी मत रखना। हमारे देश में जितने भेद बने हुए हैं, उनमें सबसेPt. Vijayshankar Mehta's column - The difference between rich and poor is most painful
योगियों को समझाया जाता है, आंख से नाता, नारी से रिश्ता, काहे मन समझ न पाया। इसी तरह गृहस्थों से बोला जाता है, कलह से जुड़ाव, कलह से लगाव, गरीबी से जुड़ाव कभी मत रखना। हमारे देश में जितने भेद बने हुए हैं, उनमें सबसे दुखदायी है, अमीरी-गरीबी का। ये नहीं मिता, तो नहीं मिटा। आज भी कई लोगों की रईसी तूफान पर है, तो गरीबी उफान पर है।
तीन-तीन पीढ़ियां गुजर गईं, गरीबों की गरीबी का ज्वर नहीं उतरा। वो मरते गए, पीछे गरीबी छोड़ते गए। इस देश ने तो ऐसी गरीबी देखी है कि भूख मिटाने के लिए लोगों ने बच्चों को बीड़ी पिला दी। और दूसरी तरफ लोगों ने भोजन के आयोजनों में जूठा कीचड़ की तरह फेंका।
हमारे देश में कुछ लोग धन से गरीब थे ही। बाद में कुछ लोग मन से गरीब हुए और अब तो नीयत-चरित्र से गरीबों की संख्या बढ़ती जा रही है। धनवान होना और निर्धन रह जाना भी अजीब खेल है। अमीरों से पूछो तो कहेंगे कि अमीरी अच्छी तो लगती है, पर महंगी पड़ती है। और गरीब अलग मजबूर हैं। 